उन्होंने कहा कि चुनाव के दौरान केंद्र द्वारा ईंधन की कीमतें कम कर दी जाती है, विशेषकर उन राज्यों में जहां भाजपा की सरकार हो, लेकिन जैसे ही चुनाव खत्म होते हैं तेल कंपनियों द्वारा फिर से कीमतों में वृद्धि कर दी जाती है। सीपीआई, सीपीआई-एम समेत अन्य वामदलों ने भी भारत बंद का समर्थन करने का निर्णय लिया है। यहां सीपीएम मुख्यालय में वामदलों की बैठक में यह निर्णय लिया गया। साथ ही पार्टी ने राज्य के सरकारी कर्मचारियों, दुकानदारों और अन्य लोगों से बंद को समर्थन करने का आग्रह किया है। आईयूएमएल और एमएमके के नेताओं ने भी समर्थन की बात कही।